CELEX: 32003L0073
Language: ro
Date: 2003-07-24 00:00:00
Title: Directiva 2003/73/CE a Comisiei din 24 iulie 2003 de modificare a anexei III la Directiva 1999/94/CE a Parlamentului European și a ConsiliuluiText cu relevanță pentru SEE.

15/Volumul 10
            
            
               RO
            
            
               Jurnalul Ofícial al Uniunii Europene
            
            
               29
            
         32003L0073
   
               L 186/34
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA 2003/73/CE A COMISIEI
   
   din 24 iulie 2003
   de modificare a anexei III la Directiva 1999/94/CE a Parlamentului European și a Consiliului
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 1999/94/CE a Parlamentului European și a Consiliului din 13 decembrie 1999 privind disponibilitatea informațiilor cu privire la consumul de carburant și emisiile de CO2 destinate consumatorilor la comercializarea autoturismelor noi (1), în special articolul 9,
   întrucât:
   
               (1)
            
            
               Anexa III la Directiva 1999/94/CE stabilește formatul unui afiș care trebuie expus în punctele de vânzare a autoturismelor noi.
            
         
               (2)
            
            
               Este necesar să se prevadă o dispoziție privind utilizarea mijloacelor moderne de comunicare (afișaj electronic) și privind evitarea tehnicilor de actualizare a afișelor mai puțin atractive pentru consumatori.
            
         
               (3)
            
            
               Anexa III la Directiva 1999/94/CE ar trebui modificată în consecință.
            
         
               (4)
            
            
               Au fost consultate organizațiile de consumatori și părțile interesate.
            
         
               (5)
            
            
               Măsurile prevăzute de prezenta directivă sunt conforme cu avizul comitetului instituit în temeiul articolului 10 din Directiva 1999/94/CE,
            
         ADOPTĂ PREZENTA DIRECTIVĂ:
   Articolul 1
   Anexa III la Directiva 1999/94/CE se înlocuiește cu anexa la prezenta directivă.
   Articolul 2
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive în termen de un an de la data publicării în Jurnalul Oficial al Uniunii Europene. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.
   
      Adoptată la Bruxelles, 24 iulie 2003.
      
         
            Pentru Comisie
         
         Margot WALLSTRÖM
         
         
            Membru al Comisiei
         
      
   
   
      (1)  JO L 12, 18.1.2000, p. 16.
   ANEXĂ
   
      
         „ANEXA III
         DESCRIEREA AFIȘULUI/AFIȘAJULUI CARE TREBUIE EXPUS ÎN PUNCTUL DE VÂNZARE
         Statele membre se asigură ca afișul/afișajul îndeplinește cel puțin următoarele cerințe:
         
                     1.
                  
                  
                     afișul sau afișajul are o dimensiune de cel puțin 70 cm × 50 cm;
                  
               
                     2.
                  
                  
                     informația este ușor de citit;
                  
               
                     3.
                  
                  
                     în cazul în care informațiile sunt afișate pe un ecran electronic, dimensiunea ecranului trebuie să fie de cel puțin 25 cm × 32 cm (17 țoli). Informațiile pot fi prezentate prin tehnici de derulare pe ecran;
                  
               
                     4.
                  
                  
                     modelele de autoturisme sunt grupate și enumerate separat, în funcție de tipul de combustibil (de exemplu benzină, motorină etc.). Pentru fiecare tip de combustibil, modelele sunt clasificate în ordinea crescătoare a emisiilor de CO2, modelul cu cel mai mic consum oficial ocupând prima poziție pe listă;
                  
               
                     5.
                  
                  
                     pentru fiecare model de autoturism din listă se indică valorile numerice ale consumului oficial de carburant și ale emisiilor specifice de CO2 oficiale. Valoarea consumului oficial de carburant este exprimată fie în litri la 100 de kilometri (l/100 km), în kilometri la litru (km/l), fie printr-o combinație corespunzătoare a acestor formule, fiind exprimate cu precizie de o zecimală. Emisiile specifice oficiale de CO2 sunt exprimate în grame la kilometru (g/km) și aproximate la cel mai apropiat număr întreg.
                     Aceste valori pot fi exprimate în unități diferite (galoane și mile) în măsura în care sunt compatibile cu dispozițiile Directivei 80/181/CEE.
                     În continuare se propune un model de format:
                     
               
                     6.
                  
                  
                     afișul/afișajul cuprinde următorul text cu privire la disponibilitatea ghidului privind consumul de combustibil și emisiile de CO2: «Ghidul privind consumul de combustibil și emisiile de CO2 care conține informații pentru toate modelele de autoturisme se distribuie gratuit la orice punct de vânzare»; în cazul unui afișaj pe ecran electronic, acest mesaj trebuie să fie vizibil în mod permanent;
                  
               
                     7.
                  
                  
                     afișul/afișajul cuprinde următorul text: «În afară de eficiența consumului de combustibil al automobilului, comportamentul la volan și alți factori nontehnici au un rol în determinarea consumul de combustibil și a emisiilor de CO2 ale unui automobil. CO2 este principalul gaz cu efect de seră care cauzează încălzirea globală»; în cazul unui afișaj pe ecran electronic, acest mesaj trebuie să fie vizibil în mod permanent;
                  
               
                     8.
                  
                  
                     afișul/afișajul este actualizat cel puțin o dată la șase luni. În cazul unui afișaj pe ecran electronic, informațiile sunt actualizate cel puțin o dată la trei luni;
                  
               
                     9.
                  
                  
                     afișul/afișajul poate fi înlocuit în totalitate și în mod permanent cu un ecran electronic. În acest caz, ecranul electronic este expus astfel încât să sensibilizeze consumatorul cel puțin la fel de mult ca și afișul/afișajul.”